Sekretari Carter viziton Izraelin
Ai do të takohet me kryeministrin izraelit Benjamin Netanyahu, i cili kundërshton marrëveshjen bërthamore me Iranin
Sekretari amerikan i Mbrojtjes Ash Carter tha se Izraeli është themeli strategjisë amerikane në Lindjen e Mesme. Ai i bëri komentet në fillim të një vizite në rajon, që synon forcimin e lidhjeve të SHBA me aleatët, të cilët janë të shqetësuar rreth marrëveshjes së re ndërkombëtare bërthamore me Iranin. Sekretari Carter u prit ngrohtë nga Ministri izraeli i Mbrojtjes, Moshe Yaalon. Ai u përpoq të sigurojë Izraelin për mbështetjen e palëkundur amerikane. tha zoti Carter. Sekretari i Mbrojtjes do të takohet nesër me kryeministrin Benjamin Netanyahu, i cili e kundërshton ashpër marrëveshjen bërthamore me Iranin, duke e quajtur atë një "gabim historik". Zoti Carter u tha gazetarëve gjatë udhëtimit drejt Tel Avivit se ai nuk ka ndërmend të bëjë përpjekje për të ndryshuar qëndrimin e zotit Netanyahu. ((ASH CARTER, SEKRETAR I MBROJTJES, SHBA)) Ai tha më tej se marrëveshja vendos "kufizime të rëndësishme" ndaj Iranit ndërkohë që ajo nuk kufizon atë që Shtetet e Bashkuara apo aleatët e saj mund të bëjnë për realizimin e strategjive të tyre në rajon. Pas Izraelit, sekretari Carter do të shkojë në Arabinë Saudite, rivali kryesor i Iranit në Lindjen e Mesme, për bisedime me Mbretin Salman dhe shefin saudit të mbrojtjes, Muhamed bin Salman. Zoti Carter tha se këto takime do të përqëndrohen në kontrollimin e "agresionit dhe ndikimit iranian" si dhe ekstremizmin e dhunshëm të Shtetit Islamik dhe militantëve të tjerë.